《喜雪》
宋代·张嵲

澒洞四山没，万籁无遗声。
群飞喜凌乱。遍积爱宽平。
呈姿碧树立，照影方池清。
出户延幽意，斋心谢群灵。
幸有丰年望，初无丝竹情。
取乐付诸少，焚香观道经。
何事冲寒久，微吟诗句成。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。